SET ปิดเช้ารีบาวด์! ลุ้นบ่ายยืนเหนือ 1,602 จุด
“ตลาดหุ้นไทย” ภาคเช้าปิดบวก 7 จุด เริ่มเห็นเม็ดเงินไหลเข้าจากเงินเฟ้อสหรัฐชะลอตามคาด แนวโน้มบ่ายลุ้นยืนเหนือแนวต้าน 1,602-1,609 จุด และให้แนวรับ 1,590 จุด
“ตลาดหุ้นไทย” ภาคเช้าปิดบวก 7 จุด เริ่มเห็นเม็ดเงินไหลเข้าจากเงินเฟ้อสหรัฐชะลอตามคาด แนวโน้มบ่ายลุ้นยืนเหนือแนวต้าน 1,602-1,609 จุด และให้แนวรับ 1,590 จุด
17 เม.ย. 2566

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.กรุงศรี พัฒนสิน กล่าวว่า ตลาดหุ้นไทยในช่วงเช้าฟื้นขึ้นมาตามทิศทางตลาดหุ้นต่างประเทศที่ส่วนใหญ่เคลื่อนไหวในแดนบวก หลังจากวันหยุดยาวเทศกาลสงกรานต์เริ่มเห็นเงินทุนต่างชาติไหลกลับเข้ามาเนื่องจากเงินเฟ้อสหรัฐชะลอลงจากเดือนก่อนหน้าตามคาดการณ์ ตอกย้ำวงจรดอกเบี้ยสหรัฐขาขึ้นเป็นปลายทางแล้ว ขณะเดียวกันตัวเลขเศรษฐกิจจีนก็ออกมาดีคาดหนุนเศรษฐกิจและการค้าฝั่งตลาดเกิดใหม่และเอเชียฟื้นตัว
แนวโน้มการลงทุนช่วงบ่าย ลุ้นดัชนียืนเหนือแนวต้าน 1,602-1,609 จุดได้ต่อเนื่อง หากยืนได้จะเป็นสัญญาณบวก ขณะที่ให้แนวรับ 1,590 จุด แนะติดตามการเปิดเผย GDP ของจีน และผลประกอบการกลุ่มแบงก์ที่จะเริ่มทยอยออกมาในสัปดาห์นี้
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 2,047.34 ล้านบาท ปิดที่ 134.00 บาท ลดลง 2.00 บาท
SCB มูลค่าการซื้อขาย 1,324.68 ล้านบาท ปิดที่ 102.00 บาท ลดลง 3.50 บาท
PTTEP มูลค่าการซื้อขาย 950.48 ล้านบาท ปิดที่ 161.50 บาท ลดลง 0.50 บาท
CPALL มูลค่าการซื้อขาย 874.59 ล้านบาท ปิดที่ 62.50 บาท เพิ่มขึ้น 0.75 บาท
BANPU มูลค่าการซื้อขาย 831.11 ล้านบาท ปิดที่ 9.80 บาท ลดลง 0.15 บาท